## Zakon o plaćama službenika i namještenika u javnim službama

### NN 74/1994 (18.10.1994.), Zakon o plaćama službenika i namještenika u javnim službama

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske donosim

## ODLUKU

### O PROGLAŠENJU ZAKONA O PLAĆAMA SLUŽBENIKA I NAMJEŠTENIKA U JAVNIM SLUŽBAMA

Proglašavam Zakon o plaćama službenika i namještenika u javnim službama,
kojeg je donio Zastupnički dom Sabora Republike Hrvatske na sjednici dana
6. listopada 1994.

Broj : PA4-89/1-94.

Zagreb, 12. lislopada 1994.

Predsjednik Republike Hrvatske

**dr. Franjo Tuđman, v. r.**

## --- ZAKON

### o plaćama službenika i namleštenika u javnim službama

I. OSNOVNE ODREDBE

Članak 1

Službenici i namještenici u javnim službama u smislu ovoga Zakona su
službenici i namještenici u javnim ustanovama, odnsono drugim pravnim osobama
kojima se sredstva za plaće osiguravaju u državnom proračunu, odnosno iz
fondova mirovinsko-invalidskog osiguranja Hrvatskog zavoda za zdravstveno
osiguranje.

Članak 2.

Na pitanja plaća i drugih primanja i naknada na osnovi rada službenika
i namještenika u javnim službama (u daljnjem tekstu: službenici i namještenici)
koja nisu uređena ovim Zakonom, primjenjuju se opći propisi o radu i odgovarajući
kolektivni ugovori.

Članak 3.

Položaji i zvanja službenika utvrđuju se posebnim zakonom, a radna mjesta
namještenika uredbom Vlade Republike Hrvatske.

Pobliži uvjeti (zanimanje, posebna stručna znanja i drugi pobliži uvjeti)
za imenovanje službenika na položaje, postavljanje u zvanja i raspoređivanje
namještenika na radna mjesta utvrđuju se općim aktom pravne osobe iz članka
1. ovoga Zakona sukladno sa zakonom, odnosno uredbom Vlade Republike Hrvatske.

Članak 4.

Plaće službenika i namještenika utvrđuju se razvrstavanjem u platne
razrede po grupama položaja, zvanja i radnih mjesta.

Vlada Republike Hrvatske može svojom uredbom, sukladno s posebnostima
određenih službi, povećati koeficijent platnog razreda za pojedina zvanja
i položaje službenika, te radna mjesta namještenika, za najviše 20% u odnosu
na koeficijent grupe u koju su razvrstani.

II. PLAĆE SLUŽBENIKA I NAMJEŠTENIKA

Članak 5.

Plaću službenika čini osnovna plaća utvrđena sustavom platnih razreda.

Osnovna plaća je umnožak vrijednosti platnog razreda u koji je razvrstano
zvanje u koje je službenik postavljen, odnosno položaj na koji je imenovan,
a izražena je umnoškom koeficijenta vrijednosti platnog razreda i osnovice.

Službenik postavljen ili imenovan na položaje može ostvariti i pravo
na položajni dodatak, ovisno o složenosti i značenju poslova ustrojstvene
jedinice kojom upravlja. Položajni dodatak može iznositi do 30% osnovne
plaće pojedinog službeničkog mjesta, a što se utvrđuje uredbom Vlade Republike
Hrvatske.

Plaću namještenika čini umnožak vrijednosti platnoga razreda u koji
je razvrstano radno mjesto na koje je namještenik raspoređen (izraženo
koeficijentom) i osnovice.

Osnovica za obračun plaća utvrđuje se za sljedeču godinu u skladu s
temeljnim postavkama državnog proračuna i gospodarske politike Republike
Hrvatske za sljedeću godinu. Osnovicu utvrđuju sporazumno Vlada Republike
Hrvatske i sindikati kolektivnim ugovorom. Ako se osnovica za obračun plaće
ne utvrdi do donošenja državnog proračuna, osnovicu utvrđuje Vlada Republike
Hrvatske.

Članak 6.

Za natprosječne rezultate u radu službenici i namještenici mogu ostvariti
pravo na dodatak za uspješnost na radu. Dodatak za uspješnost na radu može
iznositi najviše do 30% osnovne plaće pojedinog službenika i do 20% plaće
pojedinog namještenika.

Kriterije i način utvrđivanja natprosječnih rezultata službenika i namještenika
uređuje se granskim kolektivnim ugovorom.

Masu sredstava za dodatke za uspješnost u radu službenika i namještenika
ustanova ili pravnih osoba u pojedinom upravnom području utvrđuju suglasno
nadležni ministar i ministar financija najkasnije do 30. rujna za proteklih
12 mjeseci.

Ukoliko o pitanjima iz stavka 3. ovoga članka ne bude postignuta suglasnost,
masu sredstava za dodatke za uspješnost u radu iz stavka 1. ovoga članka
utvrdit će Vlada Republike Hrvatske.

Članak 7.

Plaće službenika i namještenika u inozemstvu uređuje Vlada Republike
Hrvatske na prijedlog nadležnog ministra.

Članak 8.

Plaća se isplaćuje jednom mjesečno, unatrag, ako posebnim propisom ili
kolektivnim ugovorom nije drukčije određeno.

Članak 9.

Pravo na plaću službenici i namještenici ostvaruju danom kad su stvarno
započeli s radom, ako posebnim zakonom nije što drugo određeno.

Pravo na povećanje plaće službenici i namještenici ostvaruju od prvoga
dana idućeg obračunskog razdoblja za plaće, računajući od dana kad su ostvarili
pravo na povećanje plaće.

III. NAKNADE I DRUGA POSEBNA PRIMANJA

Članak 10.

Vlada Republike Hrvatske uredbom utvrđuje poslove s posebnim uvjetima
rada te pravo na posebne dodatke za službenike i namještenike koji rade
na poslovima s posebnim uvjetima rada, ako kolektivnim ugovorom nije što
drugo određeno.

Članak 11.

Službenicima i namještenicima pripada naknada troškova u svezi sa službom,
kao i druge naknade i materijalna prava utvrđena kolektivnim ugovorom.

Uvjete za ostvarivanje prava na naknade troškova u svezi sa službom,
kao i visinu naknada propisuje uredbom Vlade Republike Hrvatske, ako kolektivnim
ugovorom nije što drugo odredeno.

Članak 12.

Za naročite uspjehe u radu službenici i namještenici mogu se nagrađivati.

Vlada Republike Hzvatske uredbom propisuje način i uvjete dodjele nagrada
službenicima i namještenicima.

IV. RAZVRSTAVANJE SLUŽBENIKA I NAMJEŠTENIKA

Članak 13.

Položaji i zvanja službenika i radna mjesta namještenika razvrstavaju
se kolektivnim ugovorom u platne razrede ovisno o Stručnoj spremi i godinama
radnoga staža.

Članak 14.

Zvanja i položaji službenika i radna mjesta namještenika su :

1. zvanja i položaji te radna mjesta I. vrste

1a. zvanja i položaji I. vrste za koja je opći uvjet visoka školska
sprema,

1b. radna mjesta I. vrste za koja je opći uvjet visoka školska sprema;

2. zvanja i položaji te radna mjesta II. vrste:

2a. zvanja II. vrste za koja je opći uvjet viša stručna sprema,

2b. radna mjesta II. vrste za koja je opći uvjet viša stručna sprema;

3. zvanja i položaji te radna mjesta III. vrste:

3a. zvanja III. vrste za koja je opći uvjet srednja stručna sprema,

3b. radna mjesta III. vrste za koja je opći uvjet VKV,

3c. radna mjesta III. vrste za koja je opći uvjet KV ;

4. radna mjesta IV. vrste:

4a. radna mjesta IV. vrste za koja je opći uvjet PKV i NSS,

4b. radna mjesta IV. vrste za koja je opći uvjet NKV.

Članak 15.

Početni platni razred pojedinog zvanja, položaja, odnosno radnog mjesta
je najniži platni razred u koji se ovisno o stručnoj spremi I drugim propisanim
uvjetima postavljaju službenici I raspoređuju namještenici koji imaju minimum
radnog staža potrebnog za stjecanje pojedinoga zvanja ili položaja, odnosno
za raspoređivanje na radno mjesto. Završni plantni razred do kojeg se razvrstava
pojedino zvanje ili položaj službenika odnosno radno mjesto namještenika
zavisno o stručnoj spremi, radnom stažu I drugim propisanim uvjetima.

Članak 16.

Za svako zvanje ili položaj, odnosno radno mjesto utvrđuje se raspon
platnih razreda kroz koje se službenik odnosno namještenik kreće u tijeku
službe. Svaki platni razred obuhvaća pet godina radnog staža. Rasponom
platnih razreda se za svako pojedino zvanje ili položaj odnosno radno mjesto
osigurava da službenik I namještenik u tom zvanju ili položaju odnosno
na pojedinom radnom mjestu može ostvariti mirovinski staž sa 40 godina.
U slučaju da se mirovinski staž iz stavka 1. ovoga članka ne može osigurati
kretanjem službenika odnosno namještenika kroz platne razrede u završnom
platnom razredu pojedinog zvanja ili položaja odnosno radnoga mjesta službeniku
odnosno namješteniku pripadaju periodske povišice za svakih pet navršenih
godina radnog staža.

Članak 17.

Periodskih povišica ne može biti više od četiri.

Visina periodskih povišica iznosi polovicu razlike između iznosa novčane
vrijednosti koeficijenta platnog razreda u kome je periodska povišica predviđena
i novčane, vrijednosti koeficijenta neposredno višega platnog razreda.

Službeniku ili namješteniku u I. platnom razredu pripada peridska povišica
koja odgovara visini periodske povišice službenika ili namještenika u II.
platnorn razredu.

Članak 18.

Vrijednost pojedinoga platnoga razreda izražava se koeficijentima kako
slijedi:

platni razred vrijednost platnog

razreda

I. 5,85

II. 5,70

III. 5,60

IV. 5,40

V. 5,10

VI. 4,80

VII. 4,45

VIII. 4,20

IX. 4,00

X. 3,80

XI. 3,55

XII. 3,38

XIII. 3,21

XIV. 3,04

XV. 2,87

XVI. 2,70

XVII. 2,53

XVIII. 2,36

XIX. 2,19

XX. 2,02

XXI. 1,85

XXII. 1,68

XXIII. 1,51

XXIV. 1,34

XXV. 1,17

XXVI. 1,00

Vrijednost pojedinog platnog razreda povećava se za 8% onim službenicima
koji su u svojoj struci postigli znanstveno zvanje magistra, a za 15% ukoliko
su postigli zvanje doktora znanosti.

Članak 19.

Zvanja i položaji službenika i radna mjesta namještenika se prema vrstama
raspoređuju u platne razrede kako slijedi:

a) zvanja, položaji i radna mjesta I. vrste - od XV. do I. platnoga
razreda,

b) zvanja, položaji i radna mjesta II. vrste - od XVIII. do X. platnoga
razreda,

c) zvanja, položaji i radna mjesta III. vrste - od XXI. do XI. platnog
razreda,

d) radna mjesta IV. vrste - od XXVI. do XVII. platnoga razreda

V. KOLEKTIVNI UGOVORI

Članak 20.

Kolektivnim ugovorima uredit će se pitanja koja nisu uređena posebnim
zakonima, a naročito pitanja radnog vremena, tjednog rasporeda radnog vremena
odmori, odsustva, kao i druga pitanja predviđena ovim ili drugim zakonom.

Članak 21.

Kolektivne ugovore na temelju ovoga Zakona sklopit će u pojedinoj grani
sindikalne centrale ili samostalni sindikati s Vladom Republike Hrvatske.

VI. NADZOR NAD PROVEDBOM ZAKONA

Članak 22.

Nadzor nad provedbom ovoga Zakona provode ministarstva nadležna za poslove
financija i opće uprave.

Nadzor nad provedbom zakona u dijelu koji se odnosi na službenike i
namještenike javnih službi provode i minislarstva nadležna za te ustanove,
odnosno fondove i druge pravne osobe iz članka 1. ovoga Zakona.

Članak 23.

Kada tijelo državne uprave nadležno za nadzor nad provođenjem ovoga
Zakona utvrdi da je došlo do povrede ovoga Zakona, upozorit će na to ravnatelja
javne ustanove ili fonda na uočenu povredu i ostaviti mu rok za njeno otklanjanje

Ako u ostavljenom roku ne bude otklonjena uočena povreda, tijelo državne
uprave nadležno za nadzor poduzet će mjere iz svoje nadležnosti i o tome
obavijestiti Vladu Republike Hrvatske.

VII. PRIJELAZNE I ZAKLJUČNE ODREDBE

Članak 24.

Plaće, naknade i posebna davanja službenicima i namještenicima, utvrđena
na temelju ovoga Zakona, isplaćivat će se od 1. listopada 1994. godine,
a dodaci za uspješnost u radu od 1. siječnja 1996. godine.

Do zaključivanja kolektivnih ugovora plaće službenika i namještenika
iz članka 1. ovoga Zakona utvrđivati će se i isplaćivati na temelju propisa
koji su važili do stupanja na snagu ovoga Zakona

Plaće ravnatelja i drugih čelnika javnih ustanova i drugih pravnih osoba
iz članka 1. ovoga Zakona isplaćivat ćc se prema do sada važećim propisima,
dok se zakonom ili drugim propisom ova pitanja ne urede drukčije.

Članak 25.

Ako se do 31. prosinca 1994. godine ne donesu posebni zakoni iz članka
3. stavka 1, odnosno ne zaključe kolektivni ugovori iz članka 13. ovoga
Zakona, Vlada Republike Hrvatske uredbom će urediti položaje i zvanja službenika
izvršiti razvrstavanja službenika i namještenika u platne razrede

Ako se do donošenja državnog proračuna za 1995. godinu ne utvrdi osnovica
za obračun plaće na način uređen ovim Zakonom, Vlada Republike Hrvatske
utvrdit će osnovicu na temelju odredbe članka 5. stavka 5. ovoga Zakon.

Članak 26.

Namještenicima javnih ustanova i pravnih osoba iz članka 1. ovoga Zakona
koji budu razvrstani od XXVI. do zaključno XXII. platnog razreda a kojima
su plaće utvrđene prema odredbama ovoga Zakona manje od do sada isplaćivanih
plaća, isplaćivat će se plaće u do sada utvrđenoj visini.

Članak 27.

Ravnatelji javnih ustanova i čelnici pravnih osoba iz članka 1. ovoga
Zakona razvrstat će službenike i namještenike u odgovarajuće platne razrede
u roku od 30 dana od zaključenja kolektivnih ugovora, a na temelju odredaba
tih kolektivnih ugovora.

Članak 28.

Ovaj Zakon stupa na snagu osmoga dana od dana objave u "Narodnim
novinama".

Klasa : 120-02/94-01/12

Zagreb, 6. listopada 1994.

ZASTUPNIČKI DOM SABORA REPUBLIKE HRVATSKE

Predsjednik Zastupnićkog doma Sabora

**dr. Nedjeljko Mihanović, v.r.**

Zakon, NN 74/1994-1286
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)